**Bucuria iubirii**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ține-mă de mână strâns

Și privește-mă...am plâns!

Dar acum sunt fericită

Fiindcă mă simt iar iubită!

Hai ușor să ne desprindem

De pământ..și să întindem

Aripi largi ca să zburăm

Către lumea ce-o visăm...

De sus, inimile noastre

Vor ninge cu flori de astre

Peste câmpii înghețate...

De ele vom fi departe!

În văzduhul cu parfum

De iubire, facem drum

Dintr-o zbatere de-aripă

De la secole la clipă.

Clipa ce urmează clipa

Picură cu vis aripa...

Ne petrecem zboru`n doi

Și iubirea e cu noi!

Ca o rază de lumină

Din privirea cea divină

Și iubirea noastră-n dans

Dă pământului un sens...

Cu petale de flori albe

Ningem inimile slabe,

Cu parfum de levănțică

Stropim suferințe, frică...

Cu căldură și lumină

Vrem ca dragostea să vină

Pe câmpiile-nghețate,

Să le-acopere pe toate

Cu iarbă, flori pastelate,

Cu cântec de păsări, fluturi,

Cu zumzet de gâze, muguri

Plini de sevă de iubire...

Asta-i a noastră menire!